《水龙吟 代寿制师贾参政》
宋代·翁溪园

镇淮楼下旌旗，晶明辉映云山阁。宸旒倚重，折冲千里，无逾秋壑。

缓带轻裘，纶巾羽扇，从容筹略。使毡裘胆破，丁宁边吏，无生事，空沙漠。

二十四桥风月，称迷楼、卷尽帘箔。绂麟华旦，饱吟玉蕊，款簪金药。

驿骑朝驰，宝鞍赍赐，御筵宣押。更赐环促召，中书入令，作汾阳郭。

作者简介：翁溪园（生卒事迹均不详），宋朝文人，贾似道时人。